ติดใจบรรยากาศสีขาวสบายตากับการตกแต่งสไตล์มินิมอลของร้านนี้ กับรสชาติอาหารที่อร่อย พอเห็นดีล Wongnai มาใหม่ เลยต้องขอสอยมาลองทานเมนูอื่นๆ บ้าง 

เซ็ท omu rice กะเพรากรอบปูจัมโบ้ กับ สลัดปูซอสหลุยส์ (490 จากราคาเต็ม 490) และ 
เซ็ท ข้าวหน้าหมูมิโสะ กับ สลัดปูซอสหลุยส์ (390 จากราคาเต็ม 470) 

เอาจริง ถ้ามาทานสองคน ซื้อดีลหนึ่งเซ็ทก็ได้ แล้วสั่งจานที่สามมาแบ่งทานกัน เพราะแต่ละจานให้เยอะ ทานเซ็ทนึงคนเดียวนี่อิ่มเลยนะ 

สลัดปูซอสหลุยส์: จานใหญ่มาเลย เนื้อปูเป็นก้อนๆ ใส่แบบไม่มีเม้ม ผักสลัดดูเค้ากันดี ชอบน้ำสลัดมาก ทานแล้วคิดถึงซีซ่าแบบน้ำไม่ข้นเท่าและได้ความเผ็ดเพิ่มพริกไทยมาเล็กน้อย อร่อยชอบมากทานแล้วไม่เลี่ยน 

ข้าวหน้าหมูมิโสะ มาพร้อม ไข่ออนเซ็น ผักดิบ และกิมจิ: รสชาติลงตัวดี ชอบร้านนี้ทำอาหารไม่เลี่ยนอร่อยดี หมูสไลด์แอบมันเยอะไปหน่อย 

Omu rice กะเพรากรอบปูจัมโบ้ : เนื้อปูก้อนจัมโบ้สมชื่อ ผัดกับกะเพรากรอบ ได้รสชาติเนื้อปูเต็มๆ ทานกับข้าวห่อไข่อร่อยดี 

สำหรับเครื่องดื่ม มีส่ง beet o'clock เป็น milkshake บีทรูทกับกล้วย ไม่ค่อยได้รสชาติบีทรูทเท่าไหร่ กล้วยนำอันนี้   เจอเมนูข้าวกับสลัดจานใหญ่เข้าไปอิ่มเลย ต้องขอ espresso ซักถ้วยช่วยเปิดตาเห็นทางสว่างก่อนออกจากร้าน

โดยรวม เป็นร้านคาเฟ่ที่ชอบมากค่ะ ดูไม่เยอะดี สบายๆ เงียบๆ

ร้านอยู่ในซอยวัดแขก เข้าจากหัวถนนสีลม อยู่ในซอยแรกขวามือเลย ไม่มีที่จอดรถในซอยร้าน อาทิตย์จอดข้างถนนได้ จันทร์ - ศุกร์ จอดรถได้ที่ลานจอดรถบ่าบ๋าตรงข้ามสี่แยกเดโช เสาร์ - อาทิตย์ จอดรถได้ที่อาคารวรวัฒน์ เปิดตั้งแต่เช้า 730 จนถึง หกโมงเย็น